turjo4nis/wikipedia-bn-dump-20250701 huggingface dataset:
লালমাটিয়া সরকারি মহিলা কলেজ

লালমাটিয়া সরকারি মহিলা কলেজ ঢাকা বাংলাদেশের একটি সরকারি কলেজ। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে।

কলেজটির যাত্রা শুরু ২৫ জন শিক্ষার্থী নিয়ে, ১২ বিঘা জমির ওপর ভবন। কলেজের এক স্মরণিকায় উল্লেখ করা হয়েছে, এটি প্রতিষ্ঠিত হয়েছিল লালমাটিয়া কো-অপারেটিভ হাউজিং সোসাইটির উদ্যোগে। সোসাইটির টাকা, নিজেদের ব্যক্তিগত সংগ্রহ এবং বিত্তবান ব্যক্তিদের সহায়তায় কলেজটি দাঁড়িয়ে গেছে। এখন এর শিক্ষার্থী প্রায় সাত হাজার। শিক্ষক ১৩১ জন।

ইতিহাস
১৯৬৬ সালে লালমাটিয়া মহিলা কলেজটি প্রতিষ্ঠিত হয়। এখন ঢাকা শিক্ষাবোর্ডের অধীনে বিজ্ঞান, মানবিক এবং ব্যবসায় শিক্ষা শাখায় উচ্চ মাধ্যমিক কোর্সের পাশাপাশি জাতীয় বিশ্ববিদ্যালয়ের অধীনে স্নাতক পাস, সম্মান, মাস্টার্স প্রিলিমিনারি এবং ফাইনাল কোর্স রয়েছে এখানে।

প্রতিষ্ঠা ও অর্জন 
কলেজটি ১৯৯১ সালে উচ্চ মাধ্যমিক স্তরে ঢাকা মহানগরের শ্রেষ্ঠ শিক্ষালয়ের গৌরব অর্জন করেছে। এছাড়াও জাতীয় বিশ্ববিদ্যালয় কলেজ র‍্যাংকিং-২০১৫ এ সমগ্র বাংলাদেশের সরকারি ও বেসরকারী পর্যায়ের অনার্স ও মাস্টার্স কলেজের মধ্যে ১০ম এবং বেসরকারী কলেজের মধ্যে ২য় স্থান অধিকার করে। ঢাকা ময়মনসিংহ অঞ্চলের মধ্যে ৬ষ্ঠ স্থান অধিকার করে দেশের অন্যতম সেরা পোস্ট গ্রাজুয়েট কলেজ হওয়ার গৌরব অর্জন করে এবং মহিলা কলেজগুলো মধ্যে প্রথম স্থান অর্জন করেছে।

অনুষদ সমূহ
 ইংরেজি, 
 পদার্থবিজ্ঞান,
 রাষ্ট্রবিজ্ঞান, 
 সমাজকর্ম, 
 অর্থনীতি, 
 মার্কেটিং, 
 ফিন্যান্স এন্ড ব্যাংকিং, 
 হিসাববিজ্ঞান, 
 ব্যবস্থাপনা, 
 গণিত, 
 প্রাণিবিদ্যা, 
 বিবিএ (প্রফেশনাল)
বাংলা
দর্শন
সমাজবিজ্ঞান
উদ্ভিদবিজ্ঞান
ভূগোল ও পরিবেশ
রসায়ন

গবেষণাগার
কলেজটিতে পর্দথবিজ্ঞান, গণিত, রসায়ন, জীববিজ্ঞান, সাচিবিকবিদ্যা ও অফিস ব্যবস্থাপনা, মনোবিজ্ঞান, গার্হস্থ্য অর্থনীতি এবং ভূগোল সহ ৮টি গবেষণাগার রয়েছে।

অবস্থান
লালমাটিয়া মহিলা কলেজ 
লালমাটিয়া হাউজিং সোসাইটি 
লালমাটিয়া 
ঢাকা-১২০৭, 
বাংলাদেশ

আরও দেখুন
 সরকারি কলেজ
 বেসরকারি কলেজ
 জাতীয় বিশ্ববিদ্যালয়

তথ্যসূত্র

বহিঃসংযোগ
 মাধ্যমিক ও উচ্চশিক্ষা অধিদপ্তর

১৯৬৬-এ প্রতিষ্ঠিত শিক্ষাপ্রতিষ্ঠান
ঢাকা জেলার মহাবিদ্যালয়
বাংলাদেশের বেসরকারি মহাবিদ্যালয়
এ্যারোনটিকাল কলেজ অব বাংলাদেশ

এ্যারোনটিকাল কলেজ অব বাংলাদেশ (এসিবি) এ্যারনোটিক্যাল ইঞ্জিনিয়ারিংয়ে আন্তর্জাতিকভাবে স্বীকৃত উচ্চ একাডেমিক যোগ্যতা প্রদানের জন্য প্রথম ইনস্টিটিউট। এটি ২০০৬ সালে প্রতিষ্ঠিত হয়েছিল এবং এটি এডক্সেলের অনুমোদিত শিক্ষা কেন্দ্র।

ইতিহাস 
এসিবি ১৯৯৭ থেকে এভিয়েকনের নামে যাত্রা শুরু করে। ২০০৩ সালে এটি এভিয়েকন থেকে এ্যারোনটিকাল ইনস্টিটিউট অব বাংলাদেশ (এআইবি) এর নাম পরিবর্তন করে। ২০০৬ সাল থেকে, এআইবি বাংলাদেশ কারিগরি শিক্ষা বোর্ড এর অধীনে ডিপ্লোমা কোর্স পরিচালনা করে এবং এ্যারোনটিকাল কলেজ অব বাংলাদেশ (ACB) ইউকে এডক্সেলের অধীনে আন্ডার গ্রাজুয়েট কোর্স দিয়ে শুরু করে।

ভিশন 
এ্যারোনটিকালইঞ্জিনিয়ারিং এর উপর শিক্ষা, গবেষণা এবং উদ্যোগের একটি শ্রেষ্ঠত্ব কেন্দ্র হয়ে উঠাই আমাদের দর্শন।

অবস্থান 
ACB হযরত শাজালাল আন্তর্জাতিক বিমানবন্দরের নিকট উত্তরা মডেল টাউনে উত্তরা পশ্চিম থানার পাশে ১১ নং সেকটর ২০ নং সড়কে ৩৮ নং বাসায় অবস্থিত।

কোর্স সমূহ 
এখানে এডেক্সেল ও বিটেক থেকে অনুমোদিত ডিপ্লোমা ও বিএসসি কোর্স রয়েছেঃ

 LEVEL-3 / EXTENDED NATIONAL DIPLOMA IN
 AERONAUTICAL ENGINEERING
 BUSINESS MANAGEMENT
 LEVEL-5 / HIGHER NATIONAL DIPLOMA IN
 AERONAUTICAL ENGINEERING
 BUSINESS MANAGEMENT
 LEVEL-6 GRADUATION IN
 AERONAUTICAL ENGINEERING
 BUSINESS MANAGEMENT

স্বল্প মেয়াদী কোর্স সমূহ

 EASA part 66
 Cabin Crew
 Aviation Management
 Auto Mechanic

একাডেমিক অংশীদার 

 Aerobuildung
 Shenyang Aerospace University
 Edexcel-UK

ঢাকা জেলার মহাবিদ্যালয়
শিয়াকুল

শিয়াকুল বা শিয়ালকুল বা শেকুল বা জংলী কুল, বন বরই, গোট বরই (বৈজ্ঞানিক নাম: Ziziphus oenoplia, ইংরেজি নাম: jackal jujube, small-fruited jujube or wild jujube) (হিন্দি নাম: मकोरा) রামনাসি পরিবারের জিজিফাস গণের একটি সপুষ্পক উদ্ভিদ।

বিবরণ
লতা জাতীয় এই গাছ ১.৫ মিটার উচ্চতা পর্যন্ত বৃদ্ধি পায়।

তথ্যসূত্র

ভারতের উদ্ভিদ
চীনের উদ্ভিদ
অস্ট্রেলিয়ার উদ্ভিদ
ক্রান্তীয় এশিয়ার উদ্ভিদ
এশিয়ার ঔষধি উদ্ভিদ
কুইন্সল্যান্ডের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ক্রেগ ম্যাথুজ

ক্রেগ রাসেল ম্যাথুজ (; জন্ম: ১৫ ফেব্রুয়ারি, ১৯৬৫) কেপ প্রদেশের কেপটাউনে জন্মগ্রহণকারী দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯৯১ থেকে ১৯৯৭ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিংয়ে সবিশেষ পারদর্শিতা দেখিয়েছেন ক্রেগ ম্যাথুজ।

খেলোয়াড়ী জীবন 
পাইনল্যান্ডস হাই স্কুলে অধ্যয়ন করেছেন তিনি। সমগ্র খেলোয়াড়ী জীবনে ১৮ টেস্ট ও ৫৬টি একদিনের আন্তর্জাতিকে অংশ নিয়েছেন।

বিচার বুদ্ধিসম্পন্ন অধিনায়ক হিসেবে পরিচিত হানসি ক্রনিয়ের ডানহাত হিসেবে দুই বছর বিবেচিত হয়ে আসছিলেন। ১৯৯০-এর দশকের মাঝামাঝি সময়ে দক্ষিণ আফ্রিকায় সফলতার পিছনে ক্রেগ ম্যাথুজকে প্রায়শঃই পরোক্ষ ভূমিকায় অবতীর্ণ হতে হতো। প্রচণ্ড চাপের মাঝে থেকেও নিজেকে সংযত রাখতেন ও শান্ত থাকতেন। ঐ সময়ে তরুণ ক্রনিয়েকে বেশ কয়েকবার রক্ষা করেছেন। চার পেসার নিয়ে গড়া দক্ষিণ আফ্রিকা দলের বোলিং আক্রমণে প্রতিকূলতার মাঝেও অনেকগুলো ওভার করে কম রান খরচায় তার বেশ সুনাম ছিল।

১৯৯৪ সালে অস্ট্রেলিয়া দল দক্ষিণ আফ্রিকা গমন করে। কেপটাউনের নিউল্যান্ডসে অনুষ্ঠিত টেস্টে নিজস্ব সপ্তম খেলায় ৫/৮০ লাভ করেন। এরপর একই সালে সফরকারী নিউজিল্যান্ডের বিপক্ষে অনুষ্ঠিত টেস্টে সুন্দর ক্রীড়ানৈপুণ্য প্রদর্শন করেন ক্রেগ ম্যাথুজ। জোহেন্সবার্গের নিউ ওয়ান্ডারার্স স্টেডিয়ামে ৫/৪২ বোলিং পরিসংখ্যান গড়েন।

একদিনের আন্তর্জাতিক 
২৩ অক্টোবর, ১৯৯৩ তারিখে সফরকারী অস্ট্রেলিয়ার বিপক্ষে সুন্দর ক্রীড়াশৈলী প্রদর্শন করেন। ডারবানের কিংসমিড ক্রিকেট গ্রাউন্ডে সিরিজের ৪র্থ ওডিআইয়ে ৪/১০ বোলিং পরিসংখ্যান গড়ে অস্ট্রেলীয় ইনিংসে ধ্বস নামান। খেলায় তাকে ব্যাট হাতে মাঠে নামতে হয়নি ও তার দল খুব সহজেই ৭ উইকেটে জয় পায়। ঐ খেলায় তিনি ম্যান অব দ্য ম্যাচের পুরস্কার পেয়েছিলেন। ২১ ডিসেম্বর, ১৯৯৪ তারিখে মান্ডেলা ট্রফির দ্বাদশ খেলায় শ্রীলঙ্কার বিপক্ষে অল-রাউন্ড নৈপুণ্য দেখান। পোর্ট এলিজাবেথের সেন্ট জর্জেস পার্কে ব্যাট হাতে ৮ বল মোকাবেলা করে এক বাউন্ডারির সাহায্যে অপরাজিত ১১ রান তুলার পর বল হাতে ৩/২২ পেয়ে দলকে ৪৪ রানের জয়ে সহায়তা করেন। এ খেলায়ও তিনি ম্যান অব দ্য ম্যাচের পুরস্কার পেয়েছিলেন। ১৬ এপ্রিল, ১৯৯৬ তারিখে পেপসি শারজাহ কাপের ৫ম খেলায় পাকিস্তানের বিপক্ষে ওডিআইয়ে অংশ নেন। ব্যাট হাতে মাঠে না নামলেও ৩/১৯ বোলিং পরিসংখ্যানের পাশাপাশি ১ কট নিয়ে ম্যান অব দ্য ম্যাচের পুরস্কার পেয়েছিলেন ক্রেগ ম্যাথুজ। ঐ খেলায় তার দল ৮ উইকেটে জয় তুলে নেয়।

অবসর 
মাঠের বাইরেও খেলাকে ছড়িয়ে দিয়েছেন। প্রথম-শ্রেণীর ক্রিকেট থেকে অবসর গ্রহণের পর ওয়েস্টার্ন প্রভিন্সের বিপণনকারী ব্যবস্থাপক হিসেবে মনোনীত হন।

তথ্যসূত্র

বহিঃসংযোগ 
 
 

১৯৬৫-এ জন্ম
জীবিত ব্যক্তি
১৯৯৬ ক্রিকেট বিশ্বকাপের ক্রিকেটার
ওয়েস্টার্ন প্রভিন্সের ক্রিকেটার
কেপ টাউন থেকে আগত ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
নিউ মডেল ডিগ্রী কলেজ

নিউ মডেল ডিগ্রী কলেজ ঢাকা বাংলাদেশের একটি বেসরকারি কলেজ । সিসি ক্যামেরার আওতায় আধুনিক সুযোগ সুবিধা সহ মাল্টিমিডিয়া শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজের নিজস্ব ক্যাম্পাস। এইচএসসি থেকে শুরু করে মাস্টার্স পর্যন্ত কার্যক্রম চলমান আছে।

ইতিহাস
নিউ মডেল ডিগ্রি কলেজ ঢাকা মহানগরীর ধানমন্ডির রাসেল স্কয়ার সংলগ্ন শুক্রাবাদে অবস্থিত। উচ্চ মাধ্যমিকের পাশাপাশি কলেজেটির সূচনাই স্নাতক শ্রেণি দিয়ে। ১৯৯৬-৯৭ শিক্ষাবর্ষ হতে এ কলেজে জাতীয় বিশ্ববিদ্যালয়ের অধীনে হিসাববিজ্ঞান, মার্কেটিং, ব্যবস্থাপনা, ফিন্যান্স এন্ড ব্যাংকিং, সমাজকর্ম ও  ইংরেজি বিষয়ে অনার্স ও মাষ্টার্স বিষয়ে পাঠদান করা হচ্ছে। তাছাড়া ২০১২-১৩ শিক্ষাবর্ষ হতে বিবিএ (প্রফেশনাল) কোর্সও চালু করা হয়েছে।

কলেজের বৈশিষ্ট্যসমূহ

       জাতীয় বিশ্ববিদ্যালয়ের অধীনে স্নাতক(সম্মান), স্নাতকোত্তর এবং সিএসই, বিবিএ, টিএইচএম, ডিগ্রি কোর্স চালু রয়েছে।

অনুষদ সমূহ
 উচ্চ মাধ্যমিক
 ডিগ্রী পাশ   
 ফিন্যান্স এন্ড ব্যাংকিং, 
 হিসাববিজ্ঞান, 
 ব্যবস্থাপনা,
 এমবিএ (প্রফেশনাল)

অবস্থান
এটি ধানমন্ডির শুক্রাবাদ এলাকার রাসেল স্কয়ারে অবস্থিত।

আরও দেখুন
 সরকারি কলেজ
 বেসরকারি কলেজ
 জাতীয় বিশ্ববিদ্যালয়

তথ্যসূত্র

বহিঃসংযোগ

১৯৬৭-এ প্রতিষ্ঠিত শিক্ষাপ্রতিষ্ঠান
ঢাকা জেলার মহাবিদ্যালয়

বাংলাদেশের বিশ্ববিদ্যালয় ও মহাবিদ্যালয়
ওরিয়েন্টাল পার্ল টাওয়ার

ওরিয়েন্টাল পার্ল রেডিও অ্যান্ড টেলিভিশন টাওয়ার (চীনা: 东方 明珠 塔; পিনইন: ডোংফং মিনঝুজত; সাংহাইনিস: টোনফন মিন্টসাইট, সরকারী নাম: 东方 明珠 广播 电视塔) সাংহাইয়ের একটি টিভি টাওয়ার, যা পুন্ডং নিউ এরিয়া অঞ্চলের লুজিয়াজুইয়ের প্রান্তে হুংপ্পু নদীর পাশে বান্ডের বিপরীতে অবস্থিত। এটি এই অঞ্চলে একটি স্বতন্ত্র ল্যান্ডমার্ক তৈরি করে। এর প্রধান ডিজাইনার ছিলেন জিয়াং হুয়ান চেন, লিন বেনলিন এবং ঝাং জিউলিন। নির্মাণ শুরু ১৯৯১ সালে, এবং টাওয়ারটি ১৯৯৪ সালে সম্পন্ন হয়।

৪৬৮ মিটার (১,৫১৩ ফুট) উচ্চতার, এই টাওয়ার ১৯৯৪-২০০৭ সাল পর্যন্ত চীনের সবচেয়ে লম্বা কাঠামো ছিল, ২০০৭ সালে এই উচ্চতা সাংহাই বিশ্ব আর্থিক কেন্দ্র অতিক্রম করেছিল। এটি চীন জাতীয় পর্যটন প্রশাসন কর্তৃক একটি এএএএএ সুন্দর এলাকা হিসাবে শ্রেণীবদ্ধ। টাওয়ারটি উজ্জ্বলভাবে রাত্রে বিভিন্ন এলইডি ক্রমগুলিতে জ্বলে। ৭ জুলাই ২০০৭ সালে, ওরিয়েন্টাল পার্ল টাওয়ারটি 'চীনা লাইভ আর্থ কনসার্টের' আয়োজক ছিল।

টাওয়ারে বড় এবং ছোট বৈশিষ্ট্যের ১১ টি গোলক রয়েছে। টাওয়ারের দৈর্ঘ্য বরাবর দুটি বৃহত্তর গোলক, নিম্নের গোলকের জন্য ৫০ মিটার (১৬৪ ফুট) এবং উপরের গোলকের জন্য ৪৫ মিটার (১৪৮ ফুট) পর্যন্ত ব্যাস রয়েছে। গোলকগুলি তিন কলাম দ্বারা সংযুক্ত, প্রতিটি কলাম ৯ মি (৩০ ফুট) ব্যাস যুক্ত। সর্বোচ্চ গোলকের ব্যাস ১৪ মিটার (৪৬ ফুট)।

সমগ্র টাওয়ারটি তিনটি বিশাল কলাম দ্বারা সমর্থিত যা ভূগর্ভস্থভাবে শুরু হয়।

পর্যবেক্ষণ মাত্রা 
টাওয়ারে বিভিন্ন উচ্চতার পনেরটি পর্যবেক্ষণমূলক স্থান আছে। সর্বোচ্চ পর্যবেক্ষণমূলক স্থান (স্পেস মডিউল নামে পরিচিত) ৩৫০ মিটার (১,১৪৮ ফুট) উচ্চতায় অবস্থিত। নিচের স্তরগুলি ২৬৩ মিটার (৮৬৩ ফুট) (দর্শনীয় ফ্লোর) এবং ৯০ মিটার (২৯৫ ফুট) (স্পেস সিটি) উচ্চতায় রয়েছে। ২৬৭ মিটার (৮৭৬ ফুট) উচু স্তরে একটি ঘূর্ণমান রেস্তোরাঁ রয়েছে। টাওয়ারে প্রদর্শনী সুবিধা এবং একটি ছোট কেনাকাটা কেন্দ্রে রয়েছে। দুটি বড় গোলকের মধ্যে ২০-রুমের হোটেল রয়েছে, যা মহাকাশের হোটেল নামে পরিচিত। উপরের পর্যবেক্ষণ প্ল্যাটফর্মটিতে ১.৫ ইঞ্চি পুরু কাচের মেঝে রয়েছে।

অ্যান্টেনা স্পায়ার 

একটি অ্যান্টেনা, সম্প্রচার টিভি এবং রেডিও প্রোগ্রামগুলি ১১৮ মিটার (৩৮৭ ফুট) থেকে সর্বোচ্চ ৪৬৮ মিটার (১,৫৩৫ ফুট) উচ্চতায় নির্মাণ করা হয়েছে।

নকশা মধ্যে চীনা প্রতীক 
এটা বলা হয়েছে [কার দ্বারা?] টাওয়ারে একটি পাইপ যন্ত্রের বিস্ময়কর স্প্রিংযুক্ত শব্দ, (জেড পাথরের প্লেটের উপর বড় এবং ছোট পতনের শব্দের মতো) বাই জুইয়ের দ্বারা তান বংশের কবিতা পিপা গানের একটি শ্লোকের উপর ভিত্তি করে তৈরি করা হবে (大珠小珠落玉盘/大珠小珠落玉盤/dà zhū xiǎo zhū luò yù pán)। যাইহোক, ডিজাইনার জিয়াং হুয়ানচেন বলেছেন যে টাওয়ারটি ডিজাইন করার সময় তার পরিকল্পনাতে কবিতা ছিল না। এই ধরনা ছিল জুরি বোর্ডের প্রধানের, যিনি বলেছিলেন যে তিনি তাকে সেই কবিতার কথা মনে করিয়ে দিয়েছেন।

২০১০ সালে আগুন 

১৩ এপ্রিল ২০১০ সালে টাওয়ারের শীর্ষস্থানের অ্যান্টেনাতে প্রায় রাত ১০ টায় আগুন লেগে যায়। আগুন তখন অগ্নিনির্বাপকদের দ্বারা নিভিয়ে ফেলা হয়। কোন হতাহতের খবর করা হয়নি। আগুনের আগে বজ্রধ্বনি শোনা গিয়েছিল।

ছবি 

রাতের দৃশ্য

পার্ল ভিতরে

তথ্যসূত্র 

চীনের টাওয়ার
সাংহাইয়ের ভবন ও স্থাপনা
সাংহাইয়ের গগনচুম্বী অট্টালিকা
১৯৯৪-এ সম্পন্ন সুউচ্চ স্থাপনা
১৯৯৪-এ চীনে প্রতিষ্ঠিত
বাউল শিল্পীদের তালিকা

বাংলাদেশ ও পশ্চিমবঙ্গের উল্লেখযোগ্য বাউলদের মধ্যে রয়েছেন:

উ
কামাল উদ্দিন
রশিদ উদ্দিন
খবির উদ্দিন দেওয়ান
 উম্মত আলী ফকির

ক
 কালু শাহ্ ফকির 
কামেনী সাধু
 কাদের শাহ্ ফকির 
শাহ আবদুল করিম
কাঙ্গালিনী সুফিয়া
পাগলা কানাই
 কিতাব আলী ফকির

খ
জালাল উদ্দিন খাঁ
খালেক দেওয়ান

গ
জগমোহন গোসাঈ
 গণি সরকার

ত
আবদুল মজিদ তালুকদার
তৈয়ব আলী ফকির
 তমিজ উদ্দিন ফকির

দ

 গোষ্ঠ গোপাল দাস
 পবন দাস বাউল
 বাসুদেব দাস বাউল
 বিদিত লাল দাস
 মুকুন্দ দাস
 আলফু দেওয়ান
 দলিল উদ্দিন বয়াতি
 আব্দুল আজিজ দেওয়ান 
 দেওয়ান রশিদ 
 জালাল দেওয়ান 
 ধূলো দেওয়ান

প

 পার্বতী বাউল
 পূর্ণদাস বাউল
 পরশ আলী দেওয়ান

ব
খোদা বক্স
শ্যামসুন্দর বৈষ্ণব
আব্দুল হালিম বয়াতি
আয়নাল মিয়া বয়াতি
চাঁন মিয়া বয়াতি
আলী হোসেন বয়াতি
আসাদ বয়াতি
ফজলু বয়াতি
 আব্দুল বাতেন সরকার 
 পাগল বাচ্চু
 ইদ্রিস আলী বয়াতি 
 খোরশেদ আলম বয়াতি

ভ
দেবু ভট্টাচার্য
শেখ ভানু
 ভবা পাগলা

ম

হরিনাথ মজুমদার
উকিল মুন্সী
 আব্দুল সাত্তার মুন্সি
 মাখন দেওয়ান
আব্দুস সাত্তার মোহন্ত
 মিরাজ আলী

র 
 দেওয়ান শাহ্ আব্দুর রশিদ চিশতি
 বাউল সম্রাট শাহ্ আব্দুর রশিদ সরকার
 বাংলার সাধক রজ্জব আলী দেওয়ান
আবদুর রহমান বয়াতী
সাইদুর রহমান বয়াতি
হাছন রাজা
রাধারমণ
 মাতাল কবি রাজ্জাক দেওয়ান

ল
লালন
 লাল মিয়া বয়াতি

শ

হাকিম শাহ্
 মুনসুর শাহ্ 
  লঙ্কর শাহ্
অমূল্য শাহ
আবদুল করিম শাহ
দীন শরৎ (শরৎচন্দ্র নাথ)
পাঞ্জু শাহ
 গণি শাহ্ 
দুর্বিন শাহ
 শাহ্ আনোয়ার দেওয়ান
 শামসু দেওয়ান

স
 সিরাজ সাঁই 
বিজয় সরকার
 রাধা স্বামী সরকার 
 অনাদি সরকার 
 সুশীল সরকার 
 ইসমাইল সরকার 
 ইসলাম সরকার 
 বড় আবুল সরকার 
 ইছাহক সরকার 
 ফকির আবুল সরকার 
 আলেয়া সরকার 
 মুজিব সরকার 
 মান্নান সরকার 
 আলমাস সরকার 
শাহ আলম সরকার
আবদুস সাত্তার
সামাম সরকার
 সুনীল সরকার 
 মায়া রানী সরকার

হ
গগন হরকরা
হায়দার আলী দেওয়ান 

বাউল
লোকসঙ্গীত শিল্পী
বাংলাদেশী সঙ্গীত
বিষ্ণুপ্রিয়া

শ্রীমতী বিষ্ণুপ্রিয়া দেবী ছিলেন শ্রীমন্মহাপ্রভু চৈতন্যদেবের সহধর্মিণী। ষোড়শ শতাব্দীর নবদ্বীপ ধামের বিশিষ্ট বিদুষী নারী। তৎকালীন হিন্দু সমাজ সংস্কারে চৈতন্য মহাপ্রভুকে সাহায্য করতেন। তিনি পরম বৈষ্ণব সাধিকাও ছিলেন। তিনি পশ্চিমবঙ্গের নবদ্বীপ শহরে জন্মগ্রহণ করেন।

প্রথম জীবন
ষোড়শ শতকের এক বসন্তকালে শ্রীপঞ্চমী তিথিতে শ্রী নবদ্বীপ ধামে বৈদিক মন্ত্র গর্জ্জনা মধ্যে রাজপণ্ডিত শ্রীমন্ত সনাতন মিশ্রের গৃহে কুমারী বিষ্ণুপ্রিয়া জন্ম গ্রহণ করেন। কন্যার নামকরণ তাৎপর্যপূর্ণ ভাবে করা হল "বিষ্ণুপ্রিয়া" যাহা বিষ্ণুপত্নী দেবী লক্ষ্মী-সরস্বতীর পর্যায় ।
অক্ষর পরিচয়াদি প্রাথমিক শিক্ষা তিনি তাহার গৃহ থেকেই প্রাপ্ত করেন এবং সনাতন মিশ্রর বাড়ি তে টোল থাকা দরূন পণ্ডিত সনাতন মিশ্রর নিজ ছাত্রদেরকে বেদ-বেদান্ত-দর্শনাদি শাস্ত্রীয় শিক্ষা দিতেন । এইসব শাস্ত্র শিক্ষা কুমারী বিষ্ণুপ্রিয়া সরাসরি না প্রাপ্ত করা সত্ত্বেও তিনি নিত্য আড়ালে শাস্ত্রচর্চা শুনে শুনে বড় হন এবং খুব দ্রুতই গূঢ়ভাবে শাস্ত্রীয় জ্ঞাজ্ঞান এবং বাকপটুতে পারঙ্গত প্রাপ্ত করেন। সেই যুগীয় মহিলাদের মধ্যে এমন এক বিদুষী নারী হওয়া অনেক দুর্লভ বিষয় ছিল।  
অতঃপর কুমারী বিষ্ণুপ্রিয়ার নবযৌবন প্রাপ্ত অবস্থায় শ্রী নবদ্বীপ ধামের পণ্ডিত শ্রীমন্ত বিশ্বম্ভর মিশ্র (নিমাই পণ্ডিতের) সঙ্গে তাহার বিবাহ সম্পন্ন হয়। তিনি  বিশ্বম্ভরের দ্বিতীয় স্ত্রী ছিলেন। ইতিহাসকার এবং জনশ্রুতি থেকে জানা যাযয়, শ্রীমন্ত সনাতন মিশ্রের পূর্বপুরুষ মিথিলাঞ্চল থেকে আগত বৈদিক ব্রাহ্মণ ছিলেন এবং পরবর্তীতে তিনিও এক ধনাঢ্য রাজপণ্ডিত ছিলেন।

শেষ জীবন
শ্রী চৈতন্য মহাপ্রভু গৃহত্যাগ করার পর তিনি প্রচুর কষ্ট পেয়েছিলেন। স্বামী বিরহ যন্ত্রনায় তিনি বাকি জীবনটা উৎসর্গ করেন ভগবানের সেবার জন্য। তিনি পণ্ডিত ও জ্ঞানী মহিলা ছিলেন।  অনেক পতিত এবং মূঢ়জনকে আধ্যাত্মিক জ্ঞান দান করেছিলেন। শেষ জীবনে একবার স্বামীর সাথে দেখা করার সুযোগ হয়েছিল তার। সন্ন্যাস নেওয়ার পর মহাপ্রভু একবারই তার মাকে দেখতে আসেন। তখন বিষ্ণুপ্রিয়া মহাপ্রভুকে একটু প্রদীপ দেখাবার সুযোগ পেয়েছিলেন। স্বামীকে প্রণাম করার পর তাকিয়ে দেখেন স্বামী আর সেখানে নেই। শুধু রয়ে গেছে তার খড়ম। ইতিহাসে তিনি সম্ভবত একমাত্র নারী যিনি পরবর্তী সমগ্র জীবনে শুধু স্বামীর খড়ম পূজা করেই কাটিয়ে দিয়েছিলেন। স্বামীর প্রতি তার যে অগাধ ভালোবাসা, প্রেমাশ্রুতা, তাকে মহীয়সী বানিয়েছে, তাই সকল হিন্দুনারীগণের আদর্শ হিসেবে বিবেচিত হন।

তথ্যসূত্র 

নদিয়া জেলার ব্যক্তি
১৬শ শতাব্দীর হিন্দু
১৬শ শতাব্দীর ভারতীয় নারী
১৬শ শতাব্দীর ভারতীয় ব্যক্তি
কুলতলি বিধানসভা কেন্দ্র

কুলতলি (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৯ নং কুলতলি (এসসি) বিধানসভা কেন্দ্রটি কুলতলি সমষ্টি উন্নয়ন ব্লক ও বৈশাটা, চুপরিঝাড়া, মনিরহাট, নলগোরা গ্রাম পঞ্চায়েত জয়নগর ২ সমষ্টি উন্নয়ন ব্লক এর অন্তর্গত।

কুলতলি বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১৬
সিপিআই (এম) এর রামশঙ্কর হালদার তার নিকটতম প্রতিদ্বন্দ্বী তৃণমূল কংগ্রেসের গোপাল মাঝিকে পরাজিত করেন।

২০১১
সিপিআই (এম) এর রামশঙ্কর হালদার জয়ী হন তার নিকটতম প্রতিদ্বন্দ্বী এসইউসিআই (সি) এর জয় কৃষ্ণ হালদারকে পরাজিত করেন।

২০০৬
এসইউসিআই (সি) এর জয় কৃষ্ণ হালদার জয়ী হন, তার  নিকটতম প্রতিদ্বন্দ্বী সিপিআই (এম) এর রামশঙ্কর হালদারকে পরাজিত করেন।

১৯৭৭-২০০৬
২০০৬ সালের নির্বাচনে, এসইউসি এর জয়কৃষ্ণ হালদার কুলতলি (এসসি) কেন্দ্র থেকে জয়ী হন,তার নিকটতম প্রতিদ্বন্দ্বী সিপিআই (এম) এর রামশঙ্কর হালদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। এসইউসি এর প্রবোধ পুরকাইত ১৯৭৭ থেকে ২০০১ সাল পর্যন্ত কুলতলি (এসসি) কেন্দ্র থেকে জয়ী হন, ২০০১ এবং ১৯৯৬ সালে সিপিআই (এম) এর রামশঙ্কর হালদারকে পরাজিত করেন, ১৯৯১ সালে সিপিআই (এম) এর রমণী রঞ্জন দাসকে, ১৯৮৭ এবং ১৯৮২ সালে কংগ্রেসের অরবিন্দ নস্করকে এবং ১৯৭৭ সালে জনতা পার্টির আনন্দী তান্তিকে পরাজিত করেন।

১৯৬৭-১৯৭২
১৯৭২ সালে কংগ্রেসের অরবিন্দ নস্কর জয়ী হন।v ১৯৭১, ১৯৬৯ এবং ১৯৬৭ সালে এসইউসি প্রবোধ পুরকাইত জয়ী হন, (১৯৬৭ সালে তিনি নির্বাচন কমিশনের রেকর্ডগুলিতে নির্দল হিসাবে দেখানো হয়েছিল)। এর আগে কুলতলি কেন্দ্রটি বিদ্যমান ছিল না।

তথ্যসূত্র

পশ্চিমবঙ্গের বিধানসভা কেন্দ্র
দক্ষিণ চব্বিশ পরগণা জেলার রাজনীতি
হিন্দি সাহিত্য

হিন্দি সাহিত্য () হচ্ছে ইন্দো আর্য ভাষা পরিবারের অন্তর্গত লিখন পদ্ধতি আছে এরকম বিভিন্ন ধরনের হিন্দি ভাষায় রচিত সাহিত্যকর্ম। যুগ বিচারে হিন্দি সাহিত্যকে চারভাগে ভাগ করা যায়। 
 বীরগাথা কাল - ১১ থেকে ১৪ শতক
 ভক্তিকালের কবিতা (ধর্মীয় কবিতা) - ১৪ থেকে ১৮ শতক
 রীতি বা শৃঙ্গার কালের কবিতা (প্রেমের কবিতা) - ১৮ থেকে ২০ শতক
 আধুনিক কাল - ২০ শতক পরবর্তী সাহিত্যকর্ম

হিন্দি সাহিত্যকর্ম বিভিন্ন উপভাষা যেমন ব্রজভাষা, বুন্দেলি, অবধী, কন্নৌজি, খড়িবোলি, মারোয়াড়ি,  মগহি, ভোজপুরি,  ছত্রিশগঢ়ী ইত্যাদিতে লেখা হয়েছে। তবে ২০ শতকের পর থেকে একটি নির্দিষ্ট রূপে হিন্দুস্তানী ভাষায় দেবনাগরী লিপিতে অধিকাংশ হিন্দি সাহিত্য লিখিত হচ্ছে।

তথ্যসূত্র 

ভাষা অনুযায়ী সাহিত্য
ভারতীয় সাহিত্য
হিন্দি ভাষার সাহিত্য
ভাষা অনুযায়ী ভারতীয় সাহিত্য
হিন্দি
বাসুদেব দাস বাউল

বাসুদেব দাস বাউল (জন্ম?) ভারতের পশ্চিমবঙ্গের বীরভূম জেলার বোলপুরের একজন বাঙালি বাউল এবং সঙ্গীতঙ্গ। তিনি সঙ্গীত পরিবেশনের সময় সাধারণত খমক, একতারা, দোতারা বাজান। বাসুদেব আন্তর্জাতিক সঙ্গীতাঙ্গনে প্রথাগত বাউলসঙ্গীত পরিবেশনের জন্য পরিচিতি লাভ করেন। ২০০৯ সালে তিনি দ্য ওয়েটিং সিটি অস্ট্রেলীয় চলচ্চিত্রে কাজ করেছেন।

প্রাথমিক জীবন
বাসুদেব দাস ভারতের পশ্চিমবঙ্গের শান্তিনিকেতন থেকে  দূরে বীরভূম জেলার বলপুরের গড়গড়িয়া গ্রামে জন্ম নেন এবং সেখানেই বেড়ে উঠেন। যদিও তিনি জীবনের অধিকাংশ সময় শান্তিনিকেতনে অতিবাহিত করেন। যেখানে তিনি বিভিন্ন সঙ্গীতঙ্গের সাহচার্য লাভ করেন এবং অনেকেরই বন্ধু হয়ে উঠেন, যাদের মধ্যে শান্তি দেব ঘোষ, প্রভাত মুখার্জি এবং পবন দাস বাউল উল্লেখযোগ্য। তিনি তের বছর বয়স থেকে লোক গান গাওয়া শুরু করেন।

বসুন্দব স্বপন চ্যাটার্জী, দিনানাথ দাস বাউল, নারান দাস, বাকা শ্যাম দাস, এবং বিশ্বনাথ দাশের মতো কয়েকজন পরামর্শদাতাদের কাছ থেকে বাউল পাঠ নেন। ২০১৭ সালে বাংলাদেশের ঢাকায় তিনি ঢাকা আন্তর্জাতিক লোক উৎসব কনসার্টে সঙ্গীত পরিবেশন করেন।

ব্যক্তিগত জীবন
ব্যক্তিগত জীবনে বাসুদেব বিবাহিত এবং তার অনিতা নামে এক মেয়ে রয়েছে।

ডিস্কোগ্রাফি

চলচ্চিত্রের সুর
দ্য ওয়েটিং সিটি (২০০৯) - সঙ্গীত স্কোর

কনসার্ট
ঢাকা আন্তর্জাতিক লোক উৎসব ২০১৭

আরও দেখুন
বাউল শিল্পীদের তালিকা

তথ্যসূত্র

বহিঃসংযোগ

জীবিত ব্যক্তি
বাউল
বাঙালি সঙ্গীতশিল্পী
বাঙালি সঙ্গীতজ্ঞ
ভারতীয় পুরুষ লোক গায়ক
বীরভূম জেলার ব্যক্তি
বাঙালি গীতিকার
পশ্চিমবঙ্গের সঙ্গীতজ্ঞ
নিবন্ধন অধিদপ্তর

নিবন্ধন অধিদপ্তর গণপ্রজাতন্ত্রী বাংলাদেশ সরকারের একটি পূর্ণাঙ্গ অধিদপ্তর। নাগরিক সুবিধা বাড়াতে নিবন্ধন পরিদপ্তরকে ২০১৮ সালের ২ জানুয়ারি অধিদপ্তরে উন্নীত করা হয়। জনসাধারণকে সেবা প্রদানের পাশাপাশি সরকার এবং স্থানীয় সরকার প্রতিষ্ঠান সমূহের পক্ষে রাজস্ব ও কর আহরণ করা এ অধিদপ্তরের কাজ।

ইতিহাস
নিবন্ধন বিভাগের যাত্রা শুরু হয়েছিল ১৭৮১ সালে। ১৭৯৩ সালে বেঙ্গল রেগুলেশনের মাধ্যমে ঢাকায় প্রথম রেজিস্ট্রি অফিস স্থাপন করা হয়। এরপর ১৯০৮ সালে উপমহাদেশের রেজিস্ট্রেশনের জন্য পূর্ণাঙ্গ আইন প্রণীত হয়। নিবন্ধন বিভাগ ভারতীয় উপমহাদেশের প্রাচীনতম একটি প্রতিষ্ঠান। এ বিভাগ জনসাধারণকে প্রত্যক্ষভাবে সেবা প্রদান করে থাকে। এ লক্ষ্যে নিবন্ধন আইন ও বিধিমালা প্রবর্তিত হয়। ১৭৮১ সালে বেঙ্গল স্ট্যাটিউট-এর অধীনে নিবন্ধন কার্যক্রম শুরু হয়। এরপর ১৭৯৩ সালে ৩৬ নং বেঙ্গল রেগুলেশনের মাধ্যমে সর্বপ্রথম ঢাকায় নিবন্ধন অফিস স্থাপন করা হয়। পরে ১৯০৮ সালে উপমহাদেশের পূর্ণাঙ্গ রেজিস্ট্রেশন আইনের প্রবর্তন করা হয়।

উদ্দেশ্য
বাংলাদেশে বর্তমানে দলিল নিবন্ধন ও সম্পাদনের সংখ্যা ক্রমেই বৃদ্ধি পাচ্ছে। জনসাধারণকে সেবা প্রদানের পাশাপাশি নিবন্ধন বিভাগ সরকার এবং স্থানীয় সরকার প্রতিষ্ঠান সমূহের পক্ষে রাজস্ব ও কর আহরণ করে থাকে। জনসাধারণকে ন্যূনতম সময়ের মধ্যে উন্নতকর সেবা প্রদানের অঙ্গীকার বাস্তবায়নের জন্য নিবন্ধন বিভাগের কাজে গতিশীলতা আনয়ন এবং জনসাধারণকে দ্রুততম সময়ের মধ্যে উন্নতকর সেবা প্রদান নিশ্চিত করা এই বিভাগের মূল উদ্দেশ্য।

মিশন
সরকারের রূপকল্প ২০২১ বাস্তবায়নের লক্ষ্যে ডিজিটাল রেজিস্ট্রেশন প্রথা বাস্তবায়নের নিমিত্তে জনগণকে ন্যূনতম  সময়ের মধ্যে উন্নত সেবা প্রদানের অঙ্গীকার বাস্তবায়নের মাধ্যমে রেজিস্ট্রেশন  বিভাগের কার্যক্রমে অধিকতর গতিশীলতা আনয়ন করা।

তথ্যসূত্র

বহিঃসংযোগ

বাংলাদেশ সরকারের অধিদপ্তর
বাংলাদেশের সরকারি সংস্থা
ঢাকা ভিত্তিক সংগঠন
১৯৭৩-এ বাংলাদেশে প্রতিষ্ঠিত
আর্থার পেন

আর্থার হিলার পেন (; জন্ম: ২৭ সেপ্টেম্বর ১৯২২ - ২৮ সেপ্টেম্বর ২০১০) ছিলেন একজন মার্কিন পরিচালক ও প্রযোজক। তিনি চলচ্চিত্র, টেলিভিশন ও মঞ্চ - তিন মাধ্যমেই কাজ করেছেন। পেন মঞ্চে দ্য মিরাকল ওয়ার্কার নাটক পরিচালনার জন্য ১৯৬০ সালে শ্রেষ্ঠ পরিচালনা বিভাগে টনি পুরস্কার অর্জন করেন। ১৯৬০-এর দশক জুড়ে একাধিক সমাদৃত চলচ্চিত্র নির্মাণ করেন, তন্মধ্যে রয়েছে নাট্যধর্মী দ্য মিরাকল ওয়ার্কার (১৯৬২), জীবনীমূলক অপরাধধর্মী বনি অ্যান্ড ক্লাইড (১৯৬৭), হাস্যরসাত্মক অ্যালিসেস রেস্টুরেন্ট (১৯৬৯)। এই তিনটি চলচ্চিত্রের জন্য তিনি তিনবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এছাড়া তিনি পশ্চিমা ঘরানার লিটল বিগ ম্যান (১৯৭০) ছবিতে কাজ করে সকলের নজর কাড়েন।

১৯৭০-এর দশকের মাঝামাঝি সময়ে তার উদ্যমে ঘাটতি দেখা যায়। ১৯৯০-এর দশকে তিনি মঞ্চ ও টেলিভিশন পরিচালনা ও প্রযোজনায় মনোযোগ দেন এবং অপরাধমূলক ধারাবাহিক ল অ্যান্ড অর্ডার-এর নির্বাহী প্রযোজকের দায়িত্ব পালন করেন।

প্রারম্ভিক জীবন 
পেন ১৯২২ সালের ২৭শে সেপ্টেম্বর পেন্সিলভেনিয়ার ফিলাডেলফিয়ায় এক রুশ ইহুদি পরিবারে জন্মগ্রহণ করেন। তার পিতা হ্যারি পেন একজন ঘড়ি নির্মাতা এবং মাতা সোনিয়া গ্রিনবার্গ একজন সেবিকা ছিলেন। তার ছোট ভাই আরভিং পেন একজন সফল ফ্যাশন আলোকচিত্রী।

মৃত্যু 
পেন হৃদরোগে আক্রান্ত হয়ে ২০১০ সালের ২৮শে সেপ্টেম্বর তার ৮৮তম জন্মদিনের পরের দিন নিউ ইয়র্ক সিটির ম্যানহাটনে মৃত্যুবরণ করেন।

তথ্যসূত্র

বহিঃসংযোগ 

 
 
 

১৯২২-এ জন্ম
২০১০-এ মৃত্যু
দ্বিতীয় বিশ্বযুদ্ধের মার্কিন সামরিক কর্মকর্তা
ফিলাডেলফিয়ার চলচ্চিত্র পরিচালক
ফিলাডেলফিয়ার ব্যবসায়ী
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন মঞ্চ পরিচালক
মার্কিন টেলিভিশন প্রযোজক
মার্কিন টেলিভিশন পরিচালক
রুশ ইহুদি বংশোদ্ভূত মার্কিন ব্যক্তি
টনি পুরস্কার বিজয়ী
২০শ শতাব্দীর মার্কিন ব্যবসায়ী
সম্মানসূচক স্বর্ণ ভল্লুক প্রাপক
দ্বিতীয় বিশ্বযুদ্ধের মার্কিন সেনা কর্মকর্তা
সোনাগাজী থানা

সোনাগাজী থানা বাংলাদেশের ফেনী জেলার অন্তর্গত সোনাগাজী উপজেলার একটি থানা।

প্রশাসনিক এলাকাসমূহ 
সোনাগাজী উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম সোনাগাজী থানার আওতাধীন।

পৌরসভা:
 সোনাগাজী

ইউনিয়নসমূহ:
 ১নং চর মজলিশপুর
 ২নং বগাদানা
 ৩নং মঙ্গলকান্দি
 ৪নং মতিগঞ্জ
 ৫নং চর দরবেশ
 ৬নং চর চান্দিয়া
 ৭নং সোনাগাজী
 ৮নং আমিরাবাদ
 ৯নং নবাবপুর

আরও দেখুন 
 সোনাগাজী উপজেলা
 ফেনী জেলা

তথ্যসূত্র

বহিঃসংযোগ 

ফেনী জেলার থানা
সোনাগাজী উপজেলা
খাজা ইউনুস আলী মেডিকেল কলেজ

খাজা ইউনুস আলী মেডিকেল কলেজ চৌহালি উপজেলায়  সিরাজগঞ্জ জেলার বাংলাদেশের একটি বেসরকারি মেডিকেল কলেজ। এই মেডিকেল  কলেজটি এনায়েতপুর হাসপাতাল নামেও পরিচিত।

ইতিহাস
মহান শাহ্ সূফী হযরত খাজা ইউনুস আলী এনায়েতপুরী (রহঃ) এর স্মরণে খাজা ইউনুস আলী (রহঃ) মেয়েরর জামাই এম আমজাদ হোসেন এর উদ্দেগে ১৯৯৫ সালের ১৬ই নভেম্বর খাজা ইউনুস আলী মেডিকেল কলেজ হাসপাতালের ভিত্তিপ্রস্তর স্থাপন করা হয়।  এবং ২০০৪ সালের ১৭ই মে বহির্বিভাগ গঠনের মাধ্যমে প্রতিষ্ঠানটি প্রথম কার্যক্রম শুরু হয় এবং ২০০৫ সালের ১৭ই মে অন্তঃবিভাগ চালু হয় পরবর্তীতে একই বছরের নভেম্বর মাসে কার্ডিও থোরাসিক বিভাগ চালু করা হয়।

বিভাগ সমূহ

 মেডিসিন 
 সার্জারী 
 স্ত্রী ও প্রসূতি বিদ্যা 
 শিশু ও নবজাতক 
 চর্ম ও যৌন
 কার্ডিওলজী 
 নেফ্রোলজী 
 গ্যাস্ট্রো-এন্ট্রোলজী 
 নিউরোলজী 
 ইউরোলজী
 ক্যান্সার সেন্টার

- মেডিকেল অনকোলজী - রেডিয়েশন অনকোলজী - সার্জিকেল অনকোলজী

- প্যালিয়েটিভ এন্ড টারমিনাল - কেয়ার মেডিসিন

 চক্ষু 
 নাক-কান-গলা 
 অর্থপেডিকস্ 
 দন্ত 
 রিউমেটোলজী 
 রেসপিরেটরী মেডিসিন
 কার্ডিওথোরাসিক সার্জারী 
 ডায়ালাইসিস 
 আই. সি. ইউ 
 ইমার্জেন্সী 
 সি. সি. ইউ
 প্যাথলজী 
 এন. আই. সি. ইউ 
 এনেস্থেসিওলজী 
 ফিজিওথেরাপী

উদ্দেশ্য
 মহান সূফী হযরত খাজা ইউনুস আলী  স্মরণে গ্রাম, পৌরসভা এবং প্রত্যন্ত অঞ্চলে সুবিধা বঞ্চিত মানুষদের স্বাস্থ্যেসবা প্রদান করা ;
 স্বাস্থ্যসবা এবং পরিছন্নতা বিষয়ে সমগ্র জন সাধারনকে সচেতন করা;
 দূষনমুক্ত পরিবেশে স্বাস্থ্য শিক্ষার জন্য স্নাতক ও স্নাতকোত্তর শিক্ষাপ্রতিষ্ঠান গড়ে তোলা;
 ইন্টারনেটের মাধ্যমে প্রত্যন্ত অঞ্চলে টেলিমেডিসিন শিক্ষা কার্যক্রমের সুবিধা প্রসার করা।

অন্যান্য সুবিধা সমূহ

 নার্সিং ইনস্টিটিউট 
 পাবলিক স্কুল 
 ব্যাংকিং সুবিধা 
 ডিপার্টমেন্টাল স্টোর
 রোগীর আত্মীয়-স্বজনদের জন্য গেষ্ট হাউস
 নিজস্ব পানীয় ও বিদ্যুৎ ব্যবস্থা
 বর্জ্য পদার্থ ধ্বংস করার জন্য ইনসিনেরটর

আরও দেখুন 
 খাজা ইউনুস আলী;
 খাজা ইউনুস আলী বিশ্ববিদ্যালয়;
 বাংলাদেশের মেডিকেল কলেজসমূহের তালিকা।

তথ্যসূত্র

বহিঃসংযোগ 
 অফিসিয়াল ওয়েবসাইট

সিরাজগঞ্জ জেলার শিক্ষাপ্রতিষ্ঠান
২০০৪-এ প্রতিষ্ঠিত শিক্ষাপ্রতিষ্ঠান
বাংলাদেশের বেসরকারি মেডিকেল কলেজ